આ અંગેની વધુ માહિતી આપતાં વાસણા બુઝર્ગના વિદ્યાર્થીઓએ જણાવ્યું હતું કે, ગામના વિદ્યાર્થીઓને છતે પાસે ખાનગી વાહનોમાં મુસાફરી કરવાની ફરજ પડે છે. પાસ કઢાયા છતાં એસ.ટી બસ અમુક વખત ઉભી રાખે છે અને અમુકવખત નથી ઉભી રાખતાં. અમુક વખતે બસ આગળથી જ પેક થઈને આવે છે. જેથી કરીને બસ ઉભી રાખતા નથી. વાસણાબુઝર્ગના વિદ્યાર્થીઓને સ્કૂલટાઈમ સવારે ૭ વાગ્યાનો છે. તે દરમિયાન ફક્ત બે બસ છે. જેમાં વારસંગ-નડિયાદ જે ૬.૨૫ વાગે આવે છે અને બીજી ધોળકા ગળતેશ્વર ૬.૪૫ વાગે જે બંન્ને બસો આગળથી જ પેક થઈને આવે છે. જેથી લઈને તે બસો ઉભી રાખતા નથી અને બસ ઉભી રાખે તો વિદ્યાર્થીઓને લેતા નથી અને વિદ્યાર્થીઓ બસમાં ચઢવાની જગ્યા પણ ના હોવાથી તેઓ જઈ શકતા નથી. વાસણાબુઝર્ગ ગામથી બસ સ્ટેશન અડધો કિ.મી છે. જેથી કરીને ઘરેથી પોણા છ વાગે ઘરેથી નીકળી જઈએ છે અને ૬ વાગે બસ સ્ટેશનમાં આવીને ઉભા રહીએ છે. બસો ઉભી નહીં રાખતા અમો રીક્ષામાં ભાડુ ખર્ચીને જઈએ છીએ. જે અમને પોષાય તેમ નથી. કારણકે અમોએ ત્રણ મહિનાના પાસ કઢાવ્યા છે.